রূপান্তরিত লিঙ্গ
রূপান্তরিত লিঙ্গ-এর ব্যক্তিবর্গ () হল সেসব ব্যক্তি যাদের এমন একটি নিজস্ব যৌন পরিচয় বা যৌন অভিব্যক্তি রয়েছে, যা তাদের জন্মগত যৌনতা হতে ভিন্ন। রূপান্তরিত লিঙ্গের ব্যক্তিবর্গ যদি তাদের যৌনতা পরিবর্তন করতে ডাক্তারি সাহায্য কামনা করে তবে তাদেরকে অনেকসময় "রূপান্তরকামী" নামে ডাকা হয়। 'এছাড়াও "রূপান্তরিত লিঙ্গ" একটি শ্রেণিগত পরিভাষা: যাতে এমন ব্যক্তিদেরও জগ করা হয় যাদের যৌন পরিচয় তাদের জন্মগত যৌনতার "বিপরীত" (রূপান্তরকামী পুরুষ বা রূপান্তরকামী নারী), এছাড়াও এতে এমন শ্রেণীও অন্তর্ভুক্ত হয় যারা স্পষ্টভাবে নারীসুলভ বা পুরুষসুলভ নয় (জেন্ডারক্যুয়্যার বা বিচিত্রলিঙ্গ, যেমন দ্বৈতলিঙ্গ, সর্বলিঙ্গ, লিঙ্গতরল, বা অলিঙ্গ)। রূপান্তরিত লিঙ্গের অন্যান্য সংজ্ঞার মধ্যে তৃতীয় লিঙ্গের ব্যক্তিবর্গও অন্তর্ভুক্ত থাকে অথবা রূপান্তরিত লিঙ্গকে তৃতীয় লিঙ্গ হিসেবে সংজ্ঞায়িত করা হয়। তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়, তাদের যৌন পরিচয় যাই হোক না কেন।
লিঙ্গ পরিচয়
মার্টিন ও রুবল সম্পূর্ন প্রক্রিয়াকে তিনটি ধাপে সাজিয়েছেন। (১) কোলের বাচ্চারা এবং স্কুলে ভর্তির আগেই বাচ্চারা সাধারণত সামাজিকভাবে প্রতিটা লিঙ্গের বৈশিষ্টাবলি ও বিভিন্ন চরিত্রায়নের ব্যাপারে শিক্ষা পায়; (২) বয়স ৫-৭ এর মাঝে নিজেদের মাঝে স্বীয় লিঙ্গ পরিচয় নিয়ে একটি শক্ত ধারনা গড়ে উঠে; (৩) একটা সময়ে পূর্বে গড়ে ওঠা "শক্ত ধারণা" সামাজিকভাবে লিঙ্গ অনুযায়ী প্রচলিত ধারণার দ্বারা প্রভাবিত হয় এবং একটি আপাত সুস্থির হয়। বারবারা নিউম্যান চারটি ধাপ উল্লেখ করেন, (১) লিঙ্গের ধারণা বুঝতে পারা; (২) আদর্শ ও গতানুগতিকভাবে প্রচলিত লিঙ্গভিত্তিক আচরণ শেখা; (৩) পিতামাতার সাথে নিজের লিঙ্গ পরিচয় নিশ্চিত করা, এবং (৪) লিঙ্গ পছন্দ গড়ে ওঠা।.